Yrittää sovitinmyynnin tuplaamista - Digitoday - Ilta-Sanomat
Julkaistu: 9.1.2006 14:43
Finnsatin digitaalisen television vastaanottimien toimitukset vähittäiskaupalle ja operaattoreille kasvoivat yli 50 prosenttia edelliseen vuoteen verrattuna.Yhtiön mukaan määrä vastaa noin neljännestä Suomeen viime vuonna toimitetuista integroiduista digitelevisioista ja digisovittimista. Finnsat-konsernin liikevaihto kasvoi viidenneksellä viiteentoista miljoonaan euroon.Finnsat arvioi Suomessa myydyn viime vuonna noin 400 000 digisovitinta ja -televisiota. Noin miljoonalla suomalaistaloudella on digisovitin, joka kolmas antennitalous on ilman digisovitinta. Kaapelitelevisiotalouksissa tilanne on huonompi: vain viidesosa on hankkinut sovittimen. Analogiset televisiolähetykset päättynevät ensi vuoden elokuussa.Kaapelitalouksille tulee kiireAnalogiset lähetykset loppuvat myös kaapelista, toteaa toimitusjohtaja Leif Saarela. Hänen mukaansa kaapeli-tv-talouksilla tulee olemaan kiire, sillä jos sovittimen hankinta siirtyy lähelle analogisten lähetysten lopettamisajankohtaa, tulee laitteista olemaan kaupoissa pulaa.Tänä vuonna Leif Saarela arvioi Finnsatin myyvän kaikkiaan 200 000 digiboksia. Yhtiö tuo tänä vuonna markkinoille myös kaapeli-tv-vastaanottoon soveltuvat digitelevisiot, joille odotetaan läpimurtoa.Finnsat siirsi antennituotantonsa hiljattain Viroon keskittyessään digitelevisioon.